Návrh

VLÁDA SLOVENSKEJ REPUBLIKY

v y d á v a
podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" )

r o z h o d n u t i e  č. 
o privatizácii časti zdravotníckeho zariadenia

Názov zdravotníckeho zariadenia:	Poliklinika Košice - okolie 
Sídlo:	Mlynská ul. č. 2 
	Košice
IČO:	00610500

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2310 (ďalej len "určený privatizačný projekt").
Rozhodnutie sa týka časti zdravotníckeho zariadenia Poliklinika Košice - okolie so sídlom v Košiciach, časť lekáreň HOREC Čaňa, vymedzeného výstupným formulárom F.1(A)/3 určeného privatizačného projektu.

1.	Spôsob privatizácie:
	Priamy predaj.

2.	Účtovná hodnota majetku časti zdravotníckeho zariadenia k 31. 12. 2000:
	667 tis. Sk
	(slovom: šesťstošesťdesiatsedemtisíc slovenských korún).

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4.	Kupujúci :   

Obchodné meno:	D.I.Z., spol. s r.o.
Sídlo:	Húskova 77
                                      Košice
                                      040 11 
IČO:	31 689 108

5.	Kúpna cena : 670 000,- Sk
(slovom : šesťstosedemdesiattisíc slovenských korún) 

6.	Platobné podmienky a ich zabezpečenie:
Kúpnu cenu vo výške 670 000,- Sk zaplatí kupujúci na účet predávajúceho do 30 dní od nadobudnutia účinnosti zmluvy o predaji časti zdravotníckeho zariadenia.
Úhrada kúpnej ceny je zabezpečená nasledovným dokladom:
Oznámením o vinkulácii č. 05/067/2002, ktoré vystavila Tatra banka, a.s. pobočka Toryská č. 3, 040 11 Košice dňa 2.8.2002 a potvrdila Tatra banka, a.s., Vajanského nábrežie 5,    810 11 Bratislava. V predmetnom doklade uvedený peňažný ústav oznamuje, že ich klient D.I.Z., spol. s r.o., Húskova 77, 040 11 Košice, má vinkuláciu peňažných prostriedkov vo výške 670 000,- Sk na jeho účte č. 2626752465 s platnosťou na neurčito v prospech Fondu národného majetku SR za účelom privatizácie zdravotníckeho zariadenia Polikliniky Košice - okolie so sídlom v Košiciach, lekárne HOREC Čaňa. Túto vinkuláciu možno zrušiť pred ukončením jej  platnosti len na základe písomného úradne overeného súhlasu MSPNM SR, resp. na základe vrátenia originálu tohoto oznámenia do našej banky.

7.	Ďalšie podmienky predaja:
7.1.	Osobitné dojednania:
	Fond národného majetku SR v zmluve o predaji zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto:
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, v zmysle § 24 zákona č. 277/1994 Z.z. o zdravotnej starostlivosti v znení neskorších predpisov a zodpovedajú kritériám a požiadavkám zákona č. 140/1998 Z.z. o liekoch a zdravotníckych pomôckach v znení neskorších predpisov a zaväzuje sa túto nehnuteľnosť užívať na účely zabezpečovania lekárenskej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode 7.1.a) môže vlastník vykonať iba po predchádzajúcom vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode 7.1.a) je dôvodom na odstúpenie od zmluvy zo strany predávajúceho (resp. FNM SR). Dodržiavanie podmienok uvedených v bode 7.1.a) kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.
7.2.	Fond národného majetku Slovenskej republiky v zmluve o predaji časti zdravotníckeho zariadenia upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:

Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:	Ing. Mária Machová, CSc.
	ministerka pre správu a privatizáciu
	národného majetku Slovenskej republiky	

                                                                    ....................................................
	           (podpis a pečiatka)